Rezumatul Studiului 8 - Duhul Sfânt şi darurile date credincioşilor

1. **Darurile şi dragostea. 1 Corinteni 12:31-13:1.**
	* Utilizarea darurilor spirituale trebuie inevitabil unită cu dragostea.
	* De fiecare dată când Pavel vorbeşte de daruri, le uneşte cu dragostea: Efeseni 4:11, 15; Romani 12:6,9.
2. **Dătătorul darurilor. Efeseni 4:7-8.**
	* Când Isus a urcat la cer, L-a trimis pe Duhul Sfânt şi a dat daruri oamenilor. Duhul Sfânt este responsabil cu distribuirea darurilor date de Isus, după voia Sa.
	* Aceasta înseamnă că darurile ne sunt oferite în mod supranatural. Nu le putem confunda cu talentele naturale.
	* Când un talent este intensificat şi folosit de Duhul Sfânt în beneficiul bisericii, se transformă în dar spiritual.
	* Dar şi Duhul ne împarte daruri care nu au nimic de a face cu talentele noastre naturale.
3. **Scopul darurilor. 1 Corinteni 12:7.**
	* De ce ne sunt date darurile? Efeseni 4:11-12; 1 Petru 4:10-11; 1 Corinteni 14:12.
	* Darurile îl înzestrează pe credincios pentru a sluji celorlalţi, pentru zidirea bisericii şi pentru a avansa cauza lui Dumnezeu.
4. **Darurile astăzi.**
	* **Primele daruri.**
		+ Lista darurilor primite de biserica primitivă o putem găsi în 1 Corinteni 12:7-11, 27-31; Romani 12:3-8; Efeseni 4:11-12.
	* **Darurile actuale. 1 Corinteni 13:8**
		+ Sunt toate darurile necesare în ziua de azi sau există unele de care nu mai este nevoie?
		+ Va veni momentul când vor înceta darurile? Dar acel moment va fi „când va veni ce este desăvârşit” (1 Cor. 13:10), adică la întoarcerea lui Hristos.
		+ Până atunci, biserica continuă să aibe nevoie să fie zidită; membrii săi au nevoie să rămână uniţi şi să crească în Hristos; harul lui Dumnezeu trebuie administrat înăuntru şi în afara bisericii.
		+ În mod special, avem nevoie să fim înzestraţi pentru a pregăti lumea pentru a doua venire a lui Hristos.
5. **Darul discernământului. 1 Ioan 4:1.**
	* + Nu toate manifestările darurilor spirituale vin de la Duhul Sfânt. Satana poate falsifica aceste daruri pentru a-i înşela pe oameni (Apocalipsa 13:14).
		+ Darul discernământului ne oferă calitatea specială de a distinge între darul adevărat şi cel fals.
		+ Totuşi, orice credincios poate aplica Cuvântul lui Dumnezeu pentru a distinge doctrinele adevărate de cele false.